Wolfgang Streeck

Wolfgang Streeck (alemanez: [ʃtʀeːk]; 1946ko urriaren 27an Lengerich-enjaioa) soziologo ekonomiko alemaniarra eta Koloniako Max Planck Gizarteen Ikerketarako Institutuko zuzendari emeritua da.

 Gaztaroa 
Streeck "Münsterren kanpoaldean" jaio zen, Bigarren Mundu Gerraren amaieran Ekialdeko Europako etnia alemaniarretik lekualdatuak izan ziren errefuxiatuen semea. Bere ama Txekoslovakiako Sudeten alemaniarra zen. Streeckek soziologia ikasi zuen Frankfurteko Goethe Unibertsitatean, eta diziplina berean graduondoko ikasketak egin zituen New Yorkeko Columbia Unibertsitatean 1972 eta 1974 artean.

 Ibilbidea 
1974an Münsterko Unibertsitatean soziologiako irakasle laguntzaile bihurtu zen eta 1986an Bielefeldeko Unibertsitatean soziologiako habilitazioa amaitu zuen. 1988 eta 1995 artean soziologia eta industria harremanetako irakasle gisa lan egin zuen Wisconsin-Madisongo Unibertsitatean, eta 1995ean Alemaniara itzuli zen Max Planck Gizarteen Azterketarako Institutuko zuzendari kargua hartzeko zein Koloniako Unibertsitatean soziologiako irakasle bezala lan egiteko. 2014an erretiratu zen zuzendaritzatik, zuzendari emeritu bihurtuz.

 Lana 
Streeck-en ikerketa kapitalismoaren ekonomia politikoa aztertzean oinarritzen da, eta bertan, kapitalismoaren aldaera zurrunagoen aldean, analisi instituzionala dialektikoki aztertzea proposatzen du. Alemaniako ekonomia politikoari buruz asko idatzi du, eta azkenaldian austeritate politikari, 1980ko hamarkadako iraultza neoliberalaren ondorioz zor-estatu deitzen duenaren gorakadari eta Europar Batasunaren etorkizunari buruzko eztabaidetan parte hartu du. Europako hainbat aldizkaritan argitaratutako artikulu ugariez gain, liburu ugari idatzi ditu, horietako batzuk itzulpenetan eskuragarri.

 Kapitalismoaren amaiera 
2014an, Streeckek artikulu bat idatzi zuen New Left Review aldizkarian, non kapitalismoa nola amaitu daitekeen postulatzen zuen, hori gertatzeko aukera ematen duten hainbat faktore aztertuz. Streeckek dioenez, kapitalismo garaikidea bost nahasmenduk jota dagoenez —hazkundearen gainbehera, oligarkia, esparru publikoaren gosea, ustelkeria eta nazioarteko anarkia—, eta gaur egun ez dagoela horiei aurre egiteko agentzia politikorik, atzera egiten eta atrofiatzen jarraituko du noizbait amaitu arte. Gai hau 2016ko "Nola amaituko da kapitalismoa?" (How Will Capitalism End?) liburuan zabaldu zuen.

 Bizitza pertsonala 
Streeck eta bere emaztea Brühl-eko gaztelu baten baserriko zati batean bizi dira, Koloniatik gertu dagoen herri txiki batean.

 Liburuak 

 (Ingelesez) Taking Back Control?: States and State Systems After Globalism, Transl.by B. Fowkes and J. Rahtz, Verso Books, Londres 2024, ISBN 9781839767296
 (Ingelesez) Critical Encounters. Capitalism, Democracy, Ideas. Verso Books, Londres 2020, ISBN 978-1-78873-874-3
 (Ingelesez) Governing Interests: Business Associations Facing Internationalization. Routledge, 2006, ISBN 0-415-36486-8
 (Ingelesez) How Will Capitalism End?: Essays on a Failing System. Verso Books, Brooklyn 2016, ISBN 978-1-78478-401-0
 (Ingelesez) Buying Time: The Delayed Crisis of Democratic Capitalism. Verso Books, Londres 2014, ISBN 978-1-78168-548-8
 (Ingelesez) Re-Forming Capitalism: Institutional Change in the German Political Economy. Oxford University Press, Oxford 2009. ISBN 978-0-19-957398-1
 (Ingelesez) Taking Back Control?: States and State Systems After Globalism. Verso Books, Londres, 2024. ISBN 9781839767296
 (Ingelesez) Colin Crouch-ekin: The Diversity of Democracy: Corporatism, Social Order and Political Conflict. Edward Elgar Publishing, 2006, ISBN 1-84542-613-4
 (Ingelesez) Colin Crouch.ekin: Political Economy of Modern Capitalism: Mapping Convergence and Diversity. SAGE, 1997, ISBN 0-7619-5653-0
 (Ingelesez) Ruth Dukes-ekin: Democracy at Work: Contract, Status and Post-Industrial Justice, Cambridge: Polity 2022. ISBN 978-1-5095-4899-6
 (Ingelesez) Kathleen Ann Thelen-ekin: Beyond Continuity: Institutional Change in Advanced Political Economies. Oxford University Press, 2005, ISBN 0-19-928046-0
 (Ingelesez) Kôzô Yamamura-ekin: The Origins of Nonliberal Capitalism: Germany and Japan in Comparison. Cornell Unibertsitatea Press, 2001, ISBN 0-8014-3917-5

 Erreferentziak 

 Ikus gainera